KOMISIJOS REGLAMENTAS (EB) Nr. 688/2007
2007 m. birželio 19 d.
iš dalies keičiantis Reglamentą (EB) Nr. 2771/1999 dėl parduodamo intervencinio sviesto atvežimo saugoti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
kadangi:
(1)
1999 m. gruodžio 16 d. Komisijos reglamento (EB) Nr. 2771/1999, nustatančio išsamias Tarybos reglamento (EEB) Nr. 1255/1999 taikymo taisykles dėl intervencijos sviesto ir grietinėlės rinkoje (2), 21 straipsnyje nustatyta, kad parduodamas intervencinis sviestas turi būti atvežtas saugoti iki 2006 m. rugsėjo 1 d.
(2)
Atsižvelgiant į padėtį sviesto rinkoje ir sviesto kiekį intervencinėse saugyklose, iki 2007 m. birželio 1 d. į saugyklas atvežtas sviestas turi būti pateiktas pardavimui.
(3)
Todėl reikėtų iš dalies pakeisti Reglamentą (EB) Nr. 2771/1999.
(4)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2771/1999 21 straipsnyje „2006 m. rugsėjo 1 d.“ pakeičiama „2007 m. birželio 1 d.“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 19 d.